ગુજરાત વિધાનસભાની સામાન્ય ચૂંટણીઓ આ કેલેન્ડર વર્ષમાં યોજાવાની હોઈ તેને ધ્યાનમાં રાખીને નાયબ મુખ્યમંત્રી એવા નાણામંત્રી નીતિન પટેલે મંગળવારે રાજ્ય વિધાનગૃહમાં ૨૦૧૭-૧૮ના નાણાકીય વર્ષ માટે નવા કોઈ કરવેરા વિનાનું ચૂંટણીલક્ષી લોકરંજક બજેટ જાહેર કર્યું હતું, જેમાં થોકબંધ નવી યોજનાઓની લલચામણી ઓફર કરી યુવા, ખેડૂત, મહિલા, દલિત, આદિવાસી, ગરીબ તથા મધ્યમ આવકવાળા લોકો-એમ દરેક વર્ગ-સમાજને રાજી રાખવાનો પ્રયાસ થયો છે.